Document ID: 31993R1663

Title and Content:
ΚΑΝΟΝΙΣΜΟΣ (ΕΟΚ) αριθ. 1663/93 ΤΗΣ ΕΠΙΤΡΟΠΗΣ της 29ης Ιουνίου 1993 για την τροποποίηση του κανονισμού (ΕΟΚ) αριθ. 3824/92 για τον καθορισμό τνω οριζομένων σε Ecu τιμών και ποσών που πρέπει να τροποποιηθούν λόγω των νομισματικών επανευθυγραμμίσεων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992, σχετικά με τη λογιστική μονάδα και τις ισοτιμίες μετατροπής, που πρέπει να εφαρμόζονται στα πλαίσια της κοινής γεωργικής πολιτικής (1), και ιδίως το άρθρο 12 και το άρθρο 13 παράγραφος 1, Εκτιμώντας: ότι με τον κανονισμό (ΕΟΚ) αριθ. 3824/92 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 1330/93 (3), θεσπίζεται ο κατάλογος των τιμών και των ποσών που προσαρμόζονται σε Ecu, συνεπεία των νομισματικών επανευθυγραμμίσεων- ότι, είναι σκόπιμο να συμπληρωθεί ο κατάλογος αυτός για να ληφθούν υπόψη οι ενισχύσεις που καθιερώθηκαν στο πλαίσιο της εφαρμογής το 1993 των κοινών τιμών στην Πορτογαλία και στο πλαίσιο του καθορισμού των τιμών και συναφών μέτρων για την περίοδο εμπορίας 1993/94- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΟΚ) αριθ. 3824/92 τροποποιείται ως εξής: 1. στον τομέα "1. ΣΙΤΗΡΑ", προστίθενται τα ακόλουθα νέα σημεία: "1.10. Ενίσχυση στην παραγωγή ορισμένων ποικιλιών ρυζιού που αναφέρονται στο άρθρο 8α του κανονισμού (ΕΟΚ) αριθ. 1418/76, όπως τροποποιήθηκε τελευταία από τον κανονισμό (ΕΟΚ) αριθ. 1544/93 (*) 1.11. Ενίσχυση στους παραγωγούς ρυζιού paddy στην Πορτογαλία που αναφέρεται στο άρθρο 1 στοιχείο γ) του κανονισμού (ΕΟΚ) αριθ. 738/93 του Συμβουλίου της 17ης Μαρτίου 1993 για την τροποποίηση του μεταβατικού καθεστώτος της κοινής οργάνωσης της αγοράς για τα σιτηρά και για το ρύζι στην Πορτογαλία το οποίο προβλέπεται από τον κανονισμό (ΕΟΚ) αριθ. 3653/90 (**) (*) ΕΕ αριθ. L 154 της 25. 6. 1993, σ. 5. (**) ΕΕ αριθ. L 77 της 31. 3. 1993, σ. 1."- 2. στον τομέα "8. ΓΑΛΑ ΚΑΙ ΓΑΛΑΚΤΟΚΟΜΙΚΑ ΠΡΟΪΟΝΤΑ", προστίθεται το ακόλουθο νέο σημείο: "8.13. Ενίσχυση στους γαλακτοπαραγωγούς στην Πορτογαλία που αναφέρεται στο άρθρο 2 του κανονισμού (ΕΟΚ) αριθ. 739/93 του Συμβουλίου της 17ης Μαρτίου 1993 για την εφαρμογή της κοινής τιμής του γάλακτος σε σκόνη στην Πορτογαλία (***) (***) ΕΕ αριθ. L 77 της 31. 3. 1993, σ. 4." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 29 Ιουνίου 1993.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2489
5283
122
2106
5360
4590
2763
712
912
2200
2443

EuroVoc IDs (Expanded): 2489
5283
122
2106
5360
4590
2763
712
912
2200
2443

Dataset Source: meu

Split: train